
Den 29. juli 2022
Der afholdes ordinær generalforsamling i Grundejerforeningen: Lynderupvej 5-91.

Generalforsamlingen afholdes lørdag den 20. august 2022 på Lynderupvej nr. 41, kl. 14.00
Dagsorden ifølge vedtægterne:

1. Valg af dirigent

2. Bestyrelsens beretning og regnskab
3. Behandling af indkomne forslag
4. Valg til bestyrelse m.m.
a. Johan Sondrup Poulsen og Minna Hildebrandt er på valg. (Johan vil gerne afløses som bestyrelsesmedlem efter over 20 år i bestyrelsen. Minna Hildebrandt er i den forløbne valgperiode indtrådt som suppleant efter Niels Ole Hansen, og ønsker ikke valg.)
b. Bent Nielsen ønsker efter mange år i bestyrelsen at udtræde, valg af nyt medlem.

c. Desuden skal der vælges 1 suppleant til bestyrelsen og 1 revisor.

5. Fastsættelse af kontingent

6. Eventuelt
Som det ses af ovennævnte ønsker bestyrelsen at der kommer nye kræfter til, og skal derfor opfordre til, at 3 medlemmer af foreningen lader sig opstille til bestyrelsen. Johan og Bent er indstillet på at hjælpe den nye bestyrelse i gang med arbejdet.

Punkter, der ønskes behandlet på generalforsamlingen, skal skriftligt være bestyrelsen i hænde senest 7 dage før den ordinære generalforsamling.
Foreningen er vært ved en kop kaffe. Af hensyn til traktementet vil vi gerne have tilmeldinger senest den 18. august. Mail til bestyrelsen@lynderupvej.dk eller sms til 40284840. Glemmer man at melde sig til, er man selvfølgelig også velkommen.
Kontingent og vejbidrag 2022.

På sidste års generalforsamling blev det besluttet at fastsætte kontingentet til 250 kr., og at der kunne opkræves et vejbidrag på 500kr.
Der bedes derfor indbetalt i alt 750 kr. på bankkonto reg. nr. 9261, konto nr. 2815709015 i Vestjysk Bank senest tirsdag den 9. august 2022. (Angiv husnummer ved betaling)
Bestyrelsen vil gerne byde eventuelle nye medlemmer velkomne i foreningen. 
Ønsker du ikke at være medlem af foreningen, beder vi dig indbetale 500 kr. til vedligeholdelse af stier og fællesveje, som alle har ansvar for at medvirke til.
OBS: Beskæring af buske og træer

Sørg nu for at få beskåret buske og træer ud mod vejen.
P.b.v.
Johan Sondrup Poulsen (Lynderupvej 63)
Strandparken 27.st.tv.

8000 Aarhus C
Bestyrelsen:

Bent Nielsen
Johan Poulsen 

Minna Hildebrandt
Hjemmeside: www.lynderupvej.dk

